11Jvol. 2 Jurnalul Oficial al Uniunii Europene 227 31979RO546 L72/18 JURNALUL OFICIAL AL COMUNITĂȚILOR EUROPENE 23.3.1979 REGULAMENTUL (CEE) NR. 546/79 AL COMISIEI din 22 martie 1979 cu privire la prezentarea unui certificat de origine pentru importurile de lenjerie de casă brodată provenind din Singapore și Malaysia COMISIA COMUNITĂȚILOR EUROPENE, având în vedere Tratatul de instituire a Comunității Economice Europene, având în vedere Regulamentul (CEE) nr. 3059/78 al Consiliului din 21 decembrie 1978 privind regimul comun care se aplică importurilor de anumite produse textile originare din țări terţe (), în special articolul 2 alineatul (2) și articolul 3 alineatul (4) din anexa IIl, întrucât originea produselor din grupele I și II menționate în anexa I la Regulamentul (CEE) nr. 3059/78 se stabilește prin prezentarea unui certificat de origine; întrucât, pentru produsele din grupele III-VI, originea poate fi stabilită printr-o declarație de origine pe factură sau prin alt document comercial privind produsele respective; întrucât s-au descoperit nereguli în ceea ce privește importurile de lenjerie de casă brodată (subpoziția ex 62.02 B din Tariful Vamal Comun, categoria 39) provenind din Singapore și Malaysia; întrucât Comitetul pentru regulile de origine a examinat, în conformitate cu procedura prevăzută în regulamentul menționat anterior, posibilitatea de a impune prezentarea unui certificat de origine, pentru produsele respective, în ceea ce privește țările fur- nizoare respective; întrucât dispozițiile prezentului regulament sunt conforme cu avizul Comitetului pentru regulile de origine, ADOPTĂ PREZENTUL REGULAMENT: Articolul 1 Importurile în Comunitate de lenjerie de masă, de toaletă și de bucătărie, țesută și brodată, alta decât lenjeria din țesături buclate tip buret de la subpoziția ex 62.02 B (coduri Nimexe: 62.02-41, 43, 47, 65, 73, 77) din Tariful Vamal Comun, provenind din Singapore și Malaysia, se supun prezentării unui certificat de origine în conformitate cu modelul din anexa VI la Regulamentul (CEE) 3059/78. Articolul 2 Prezentul regulament intră în vigoare în a patruzeci și cincea zi următoare datei publicării în Jurnalul Oficial al Comunităților Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 22 martie 1979. () JOL 365,27.12.1978, p. 1. Pentru Comisie Etienne DAVIGNON Membru al Comisiei